CELEX: 32019Y1011(01)
Language: bg
Date: 2019-07-30 00:00:00
Title: Решение на Европейския съвет за системен риск от 30 юли 2019 година относно назначаването на длъжностното лице за защита на данните на Европейския съвет за системен риск (ECCP/2019/17)2019/C 344/03

11.10.2019   
               
               
                  BG
               
               
                  Официален вестник на Европейския съюз
               
               
                  C 344/3
               
            
         РЕШЕНИЕ НА ЕВРОПЕЙСКИЯ СЪВЕТ ЗА СИСТЕМЕН РИСК
         от 30 юли 2019 година
         относно назначаването на длъжностното лице за защита на данните на Европейския съвет за системен риск (ECCP/2019/17)
         (2019/C 344/03)
         ГЕНЕРАЛНИЯТ СЪВЕТ НА ЕВРОПЕЙСКИЯ СЪВЕТ ЗА СИСТЕМЕН РИСК,
         като взе предвид Договора за функционирането на Европейския съюз,
         като взе предвид Регламент (ЕС) № 1092/2010 на Европейския парламент и на Съвета от 24 ноември 2010 г. за пруденциалния надзор върху финансовата система на Европейския съюз на макроравнище и за създаване на Европейски съвет за системен риск (1),
         като взе предвид Регламент (ЕС) 2018/1725 на Европейския парламент и на Съвета от 23 октомври 2018 г. относно защитата на физическите лица във връзка с обработването на лични данни от институциите, органите, службите и агенциите на Съюза и относно свободното движение на такива данни и за отмяна на Регламент (ЕО) № 45/2001 и Решение № 1247/2002/ЕО (2), и по-специално член 43 от него,
         като взе предвид Решение ЕССР/2012/1 на Европейския съвет за системен риск от 13 юли 2012 г. за прилагане на правила за защита на данните в Европейския съвет за системен риск (3), и по-специално член 3 от него,
         като има предвид, че:
         
                     (1)
                  
                  
                     На 31 август 2018 г. Генералният съвет на Европейския съвет за системен риск (ЕССР) прие Решение ЕССР/2018/6 на Европейския съвет за системен риск (4), с което г-жа Barbara Eggl беше назначена за длъжностно лице за защита на данните (ДЛЗД) на ЕССР за втори мандат до 14 май 2020 г.
                  
               
                     (2)
                  
                  
                     По искане на г-жа Eggl вторият ѝ мандат ще бъде прекратен на 31 юли 2019 г. Поради това е необходимо да бъде назначено ново ДЛЗД на ЕССР, считано от 1 август 2019 г.
                  
               
                     (3)
                  
                  
                     На основание член 43, параграф 2 от Регламент (ЕС) 2018/1725 ДЛДЗ на Европейската централна банка (ЕЦБ) действа и като ДЛЗД на ЕССР.
                  
               
                     (4)
                  
                  
                     На 19 март 2019 г. Изпълнителният съвет на ЕЦБ назначи г-жа Evanthia Chatziliasi да поеме функциите на г-жа Barbara Eggl като ДЛЗД на ЕЦБ за срок от пет години, считано от 1 август 2019 г.,
                  
               ПРИЕ НАСТОЯЩОТО РЕШЕНИЕ:
         
            Член 1
            Назначаване на длъжностно лице за защита на данните на Европейския съвет за системен риск
            Г-жа Evanthia Chatziliasi се назначава за длъжностно лице за защита на данните (ДЛЗД) на Европейския съвет за системен риск с действие от 1 август 2019 г. до 31 юли 2024 г. в качеството ѝ на член на персонала и ДЛЗД на Европейската централна банка.
         
         
            Член 2
            Влизане в сила
            Настоящото решение влиза в сила на 31 юли 2019 г.
         
         
            Съставено във Франкфурт на Майн на 30 юли 2019 година.
            
               
                  Ръководител на секретариата на ЕССР,
               
               
                  от името на Генералния съвет на ЕССР,
               
               Francesco MAZZAFERRO
            
         
         
            (1)  ОВ L 331, 15.12.2010 г., стр. 1.
         
            (2)  ОВ L 295, 21.11.2018 г., стр. 39.
         
            (3)  ОВ C 286, 22.9.2012 г., стр. 16.
         
            (4)  Решение ЕССР/2018/6 на Европейския съвет за системен риск от 31 август 2018 г. относно назначаването на длъжностното лице за защита на данните на Европейския съвет за системен риск (ОВ C 347, 28.9.2018 г., стр. 3).